hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Կուզեի լինել կարկաչուն վտակ... - ՀՈՎՀԱՆՆԵՍ ՀՈՎՀԱՆՆԻՍՅԱՆ - ԲԱՆԱՍՏԵՂԾՈՒԹՅՈՒՆՆԵՐ - ԳՐԱԿԱՆ ԱՆԿՅՈՒՆ - www.usum.org
ԳԼԽԱՎՈՐ ԷՋ | ԳՐԱԿԱՆ ԱՆԿՅՈՒՆ | ԳՐԱՆՑՈՒՄ | ՄՈՒՏՔ
Սովորեք անգլերեն հեշտ ու արագ
Աշխատեք գումար INSTAGRAM-ում նկար հավանելով!!!
[ Արդյունքներ · Հարցումների արխիվ ]
Կուզեի  լինել  կարկաչուն   վտակ,
Վճիտ  ալիքը  դրախտի  բուրմունքով,
Եվ  առավոտյան,  ինչպես  ցող  հստակ,
Երեսդ  ոռոգել  գոհար  շիթերով։
Կուզեի  լինել  սոսի  հովասուն,
Համարձակ  փռված  կանաչ  սաղարթով,
Եվ  միջօրեին  այդ  դեմքիդ  սիրուն
Հովանի լինել  հեզիկ  շրշյունով։
Կուզեի  լինել  ծաղկոցում  բացված
Քաղցրաբույր  մի  վարդ,  երկնից  արժանի,
Եվ  սիրո  ժամին,  խանդիցս  արբած,
Զարդարանք  փռել  կուրծքիդ  գեղանի։
Եվ  շող  դառնալով  գարնան  արևի՝
Կուզեի  պայծառ  աչերումդ  վառվել,
Կամ  ինչպես  քնքուշ  ոսկեվառ  գոտի
Չքնաղ  իրանիդ  փաթաթվել,  փարվել։
Լուսափայլ  աստղիկ  կուզեի  դառնալ,
Քաղցր  մանկան  պես  ծիծաղն  երեսին,
Ինչպես  ադամանդ  շողշողել,  ցոլալ,
Ով  իմ  թագուհի,  քո  բաց  ճակատին։
Կուզեի  լինել  լուսին  ամոթխած,
Արծաթի  փայլով  մազերըդ  շոյել,
Այտերըդ  գգվել,  սիրուց  բորբոքված՝
Դողդոջ  շրթունքիդ  համբույրներ  դրոշմել։
Կուզեի լինել սիրահար սոխակ
Եվ ձեռիդ գերի, վանդակում փակված,
Ականջիդ հնչել հրաշալի նըվագ,
Մեղմ օրոր ասել քո հոգուն զմայլված։
Եվ կախարդական տաճարում կանգնած
Կուզեի տեսնել ես քեզ Անահիտ,
Եվ երկրպագել, առաջիդ չոքած,
Սուրբ գեղեցկության անմահ տիպարիդ։
Հոդվածների Խումբ: ՀՈՎՀԱՆՆԵՍ ՀՈՎՀԱՆՆԻՍՅԱՆ | Ավելացրել է: root (23.05.2010)
Դիտումներ: 2842 | Մեկնաբանություններ: 1
Ավելացնել Մեկնաբանություններ կարող են միայն գրանցված մասնակիցները
[ ԳՐԱՆՑՈՒՄ | ՄՈՒՏՔ ]
Մոռացել եք գաղտնագիրը · Գրանվցել
Copyright Ուսում.org © 2022